CELEX: 32014R1238
Language: hr
Date: 2014-11-19 00:00:00
Title: Provedbena uredba Komisije (EU) br. 1238/2014 оd 19. studenoga 2014. o izmjeni Uredbe (EU) br. 59/2011 u pogledu carinskih kvota za vina podrijetlom iz Srbije

20.11.2014   
            
            
               HR
            
            
               Službeni list Europske unije
            
            
               L 333/1
            
         PROVEDBENA UREDBA KOMISIJE (EU) br. 1238/2014
   оd 19. studenoga 2014.
   o izmjeni Uredbe (EU) br. 59/2011 u pogledu carinskih kvota za vina podrijetlom iz Srbije
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezine članke 184. i 187.,
   budući da:
   
               (1)
            
            
               Sporazum o stabilizaciji i pridruživanju između Europskih zajednica i njihovih država članica, s jedne strane, i Srbije, s druge strane, („SSP”) potpisan je u Luksemburgu 29. travnja 2008., a stupio je na snagu 1. rujna 2013.
            
         
               (2)
            
            
               Protokol uz Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane, kako bi se uzelo u obzir pristupanje Republike Hrvatske Europskoj uniji (2) („Protokol”) potpisan je 25. lipnja 2014. Njegovo potpisivanje u ime Europske unije i njezinih država članica odobreno je Odlukom Vijeća 2014/517/EU (3), a njegovo sklapanje u ime Europske zajednice za atomsku energiju odobreno je Odlukom Vijeća 2014/518/Euratom (4). Ovaj Protokol primjenjuje se privremeno s učinkom od 1. kolovoza 2014.
            
         
               (3)
            
            
               Članom 7. Protokola i njegovim Prilogom III. omogućuju se izmjene postojećih carinskih kvota za vina podrijetlom iz Srbije s učinkom od 1. kolovoza 2014.
            
         
               (4)
            
            
               U skladu s člankom 11. Protokola za 2014. godinu količine novih carinskih kvota i povećanja količina postojećih carinskih kvota izračunavaju se razmjerno osnovnim godišnjim količinama navedenima u Protokolu, uzimajući u obzir dio razdoblja koji je protekao prije 1. kolovoza 2014.
            
         
               (5)
            
            
               Radi provedbe carinskih kvota za vino utvrđenih Protokolom, potrebno je prilagoditi Uredbu Komisije (EU) br. 59/2011 (5).
            
         
               (6)
            
            
               Uredbu (EU) br. 59/2011 trebalo bi stoga na odgovarajući način izmijeniti.
            
         
               (7)
            
            
               Budući da se Protokol primjenjuje od 1. kolovoza 2014., ova se Uredba treba primjenjivati od istog datuma i stupiti na snagu na dan objave.
            
         
               (8)
            
            
               Mjere predviđene u ovoj Uredbi u skladu su s mišljenjem Odbora za zajedničku organizaciju poljoprivrednih tržišta,
            
         DONIJELA JE OVU UREDBU:
   Članak 1.
   Prilog Uredbi (EU) br. 59/2011 zamjenjuje se tekstom utvrđenim u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   Primjenjuje se od 1. kolovoza 2014.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. studenoga 2014.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 347, 20.12.2013., str. 671.
   
   
      (2)  SL L 233, 6.8.2014., str. 3.
   
   
      (3)  Odluka Vijeća 2014/517/EU od 14. travnja 2014. o potpisivanju, u ime Europske unije i njezinih država članica, i privremenoj primjeni Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane, kako bi se uzelo u obzir pristupanje Republike Hrvatske Europskoj uniji (SL L 233, 6.8.2014., str. 1.).
   
      (4)  Odluka Vijeća 2014/518/Euratom od 14. travnja 2014. o odobravanju sklapanja od strane Europske komisije, u ime Europske zajednice za atomsku energiju, Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane, kako bi se uzelo u obzir pristupanje Republike Hrvatske Europskoj uniji (SL L 233, 6.8.2014., str. 20.).
   
      (5)  Uredba Komisije (EU) br. 59/2011 od 25. siječnja 2011. o otvaranju i predviđanju upravljanja carinskim kvotama Unije za vina podrijetlom iz Republike Srbije (SL L 22, 26.1.2011., str. 1.).
   
      PRILOG
      
         
            „PRILOG
            Carinske kvote za vina podrijetlom iz Srbije uvezena u Uniju
            
                        Redni broj
                     
                     
                        Oznaka KN (1)
                        
                     
                     
                        TARIC proširenje
                     
                     
                        Opis
                     
                     
                        Količina kvote za 2014. (hl)
                     
                     
                        Količina godišnje kvote za 2015. i sljedeće godine (hl) (2)
                        
                     
                     
                        Carinska stopa u okviru kvote
                     
                  
                        09.1526
                     
                     
                        2204 10 93
                     
                     
                         
                     
                     
                        Kvalitetno pjenušavo vino, osim Champagne ili Asti spumante; ostala vina od svježeg grožđa, u posudama obujma 2 litre ili manjeg
                     
                     
                        53 833
                     
                     
                        55 000
                     
                     
                        Izuzeće
                     
                  
                        2204 10 94
                     
                     
                         
                     
                  
                        2204 10 96
                     
                     
                         
                     
                  
                        2204 10 98
                     
                     
                         
                     
                  
                        2204 21 06
                     
                     
                         
                     
                  
                        2204 21 07
                     
                     
                         
                     
                  
                        2204 21 08
                     
                     
                         
                     
                  
                        2204 21 09
                     
                     
                         
                     
                  
                        ex 2204 21 93
                     
                     
                        19, 29, 31, 41 i 51:
                     
                  
                        ex 2204 21 94
                     
                     
                        19, 29, 31, 41 i 51:
                     
                  
                        2204 21 95
                     
                     
                         
                     
                  
                        ex 2204 21 96
                     
                     
                        11, 21, 31, 41 i 51:
                     
                  
                        2204 21 97
                     
                     
                         
                     
                  
                        ex 2204 21 98
                     
                     
                        11, 21, 31, 41 i 51:
                     
                  
                        09.1527
                     
                     
                        2204 29 10
                     
                     
                         
                     
                     
                        Ostala vina od svježeg grožđa, u posudama obujma većeg od 2 litre
                     
                     
                        10 958
                     
                     
                        12 300
                     
                     
                        Izuzeće
                     
                  
                        2204 29 93
                     
                     
                         
                     
                  
                        ex 2204 29 94
                     
                     
                        11, 21, 31, 41 i 51:
                     
                  
                        2204 29 95
                     
                     
                         
                     
                  
                        ex 2204 29 96
                     
                     
                        11, 21, 31, 41 i 51:
                     
                  
                        2204 29 97
                     
                     
                         
                     
                  
                        ex 2204 29 98
                     
                     
                        11, 21, 31, 41 i 51:
                     
                  
      
      
         (1)  Neovisno o pravilima tumačenja kombinirane nomenklature, tekst opisa proizvoda smatra se okvirnom vrijednošću jer je primjena povlaštenih režima u kontekstu ovog Priloga utvrđena oznakama KN. Kada oznake KN sadržavaju dodatak ‚ex’, preferencijalni režim treba se odrediti zajedničkom primjenom oznake KN i odgovarajućeg naziva.
      
         (2)  Savjetovanja na zahtjev jedne od strana može se održati radi prilagodbe kvota premještanjem količina iz kvote koja se primjenjuje na stavke ex 2204 29 (redni broj 09.1527) u kvotu koja se primjenjuje na stavke ex 2204 10 i ex 2204 21 (redni broj 09.1526).”